jedna polovica. Tada se ona žena čije je dijete bilo živo odrekla djeteta, jer ga je jedino tako mogla živa sačuvati. Mudri je kralj razumio njezinu ljubav i vratio joj dijete. Tako je i Svemogući Sudac na križu prepoznao veličinu raspete Ljubavi i darovao joj uskrsnuće. Molitva vjernika Sestre i braćo, pomolimo se Gospodinu Isusu Kristu koji nas poziva da uzmemo svoj križ i da Ga slijedimo: 1. Pokaži svojoj Crkvi put kojim treba kročiti u ovom vremenu kako bi Tebe naslijedovala, molimo Te! 2. Podari zajednici svojih vjernika odvažnost da se potpuno oslanja na Tebe, molimo Te! 3. Otkloni iz srca svojih vjernika zavist i sebičnost te im daj ljubav da se odlučno zauzimaju za dobro svih ljudi, molimo Te! 4. Pošalji onima koji upadnu u očaj ili ih snađe velika nevolja, ljude koji će im pomoći, molimo Te! 5. Našim pokojnima oprosti slabosti i grijehe te ih u svome milosrđu uvedi u općinstvo svetih, molimo Te! Svemogući Bože, Tvoj je Sin išao pred nama putem križa, umnoži našu vjeru, daj nam snagu da ga uzmognemo slijediti. Po Kristu, Gospodinu našemu. Svećenik je osoba kojoj Crkva povjerava trajnu službu onoga što je sâm Krist bio: navjestitelj, pastir i žrtva. To će barem donekle moći ostvariti jedino oni koji svog Učitelja budu ljubili. 'Petre, ljubiš li me više nego ovi?' Petar mu dogovori: 'Gospodine, Ti sve znaš, Ti znaš da Te ljubim.'

###### Biblijski komentar misnih čitanja u godini C Kad gubitelji postaju dobitnici

- 12. nedjelja kroz godinu:

U današnjem evanđelju Isus nakon molitve u osami traži od Dvanaestorice da zauzmu konačni stav prema njemu. Za ostale ljude u Galileji Isus je novi Krstitelj, Ilija ili "neki od drevnih proroka". Dvanaestorica na Petrova usta ispovijedaju da je on za njih Krist Pomazanik Božji, a to znači obećani Mesija. Isus odmah dopunja njihovu vjeru: on ima biti odbačen od vjerskih poglavara, nasilno ubijen ali će ga Bog proslaviti uskrsnućem. To je prijelomni događaj u Isusovu mesijanskom djelovanju, jer se do tada obraćao mnoštvu sunarodnjaka, propovijedao bliskost kraljevstva Božjega, ozdravljao bolesne, sjedao za stol s bogatima i grešnicima da svima pokaže kako im Bog nudi oproštenje. Od ovog događaja, za koji Matej i Marko kažu da se zbio na poganskom području kod Cezareje Filipove, Isus posvećuje pažnju Dvanaestorici koji će mu biti povijesni svjedoci. Upozorava ih da nije dovoljno prepoznavati u njemu Pomazanika Božjeg samo dok žanje uspjehe i čini čudesa. On ostaje Božji miljenik i na križu te upozorava sve koji grozničavo čuvaju svoj život da u vječnoj zbilji dobivaju oni koji su gubitelji prema zemaljskim kriterijima. U prvom čitanju starozavjetni odbačeni voda, nad kojim vjernici kasnije nariču spremni na obraćenje, slika je Isusa koji pristaje na zemaljska poniženja da bi spasio sebe i druge za vječnu zbilju. Tako se u današnjoj liturgiji sabiremo oko Isusa gubitelja koji dobiva na dug rok. On nas danas zove da zemaljske uspjehe i poraze ne mjerimo čisto ljudskim mjerilima: "Tko hoće život svoj spasiti, izgubit će ga; a tko izgubi život svoj poradi mene, taj će ga spasiti" (r. 24). Isus je gubitelj koji je postao eshatonski dobitnik. Na takvo gubljenje i dobivanje zove danas i nas.

###### Odbačeni vođa nadahnitelj kajanja i obnove (Zah 12, 10 -11)

Prema povijesnim knjigama SZ prorok Zaharija djelovao je među povratnicima iz Babilonije u vrijeme izgradnje novog hrama (usp. Ezr 5, 1; 6, 14). Poticao je zajedno s prorokom Hagajem povratnike na gradnju hrama i pouzdanje u Boga. Nastupio je u listopadu god. 520. i trag mu se gubi u prosincu god. 518. pr. Kr. Samo prvih osam poglavlja Knjige Zaharijine donose propovijedi ovog povijesnog Zaharije koji je u ponovnom podizanju hrama kao središtu

13